Laqgħa Nru 19

It-Tnejn, 9 ta' Ġunju 2014

Stampat fl-Uffiċċju tal-Iskrivan

Prezz €2.50

Laqgħa Nru 19

It-Tnejn, 9 ta' Ġunju 2014

Il-Kumitat iltaqa' fil-Palazz, il-Belt Valletta, fis-6.47 p.m.

Il-Minuti tal-Laqgħa Nru. 18, li saret fid-9 ta' Mejju 2014, ġew ikkonfermati.

XOGĦOL TAL-KAMRA

MR SPEAKER (Onor. Anġlu Farrugia): Ngħaddu mill-ewwel għax-xogħol tal-Kamra.

L-Onor.

CARMELO ABELA: Mr Speaker, bħala xogħol tal-Kamra, kif kulħadd jaf, illum qed nagħmlu l-Estimi tal-Awtorità tad-Djar.

Skont qbil bejn iż-żewġ naħat tal-Kamra, mhux se jittieħed il-vot illum fl-aħħar tas-seduta.

Għada, se jkollna seduta filgħodu fejn se niddiskutu l-Estimi Finanzjarji tal-Korporazzjoni Enemalta, waqt li fis-seduta ta' filgħaxija se jkollna l-vot mhux biss fuq il-Korporazzjoni Enemalta, imma anke fuq erba' awtoritajiet u korporazzjonijiet oħra.

Jiġifieri, għada filgħaxija fid-9.00 p.m., ikollna l-vot fuq il-Korporazzjoni Enemalta, fuq il-Housing, fuq l-ETC, fuq il-MEPA, u anke fuq l-OHSA.

L-Erbgħa, 11 ta' Ġunju, bħala aġenda nixtiequ li nibdew l-Abbozz ta' Liġi li jemenda diversi liġijiet li jirrigwardaw Materji Kriminali, Emenda nru.

Jekk naraw li jkun tlesta dan l-abbozz ta' liġi, minħabba li forsi ma jkunx hemm numru ta' kelliema biżżejjed għas-seduta ta' nhar l-Erbgħa, il-ħsieb min-naħa tal-Gvern hu li nibdew l-Abbozz ta' Liġi li jemenda l-Att dwar l-Interpretazzjoni, Abbozz nru.

52, li huwa pilotat mill-Ministru tal-Ġustizzja, l-Onor.

Owen Bonnici, li huma żewġ liġijiet marbutin.

MR SPEAKER: Dawk għal din il-ġimgħa?

Rigward il-ġimgħa d-dieħla, għas-16 u s-17 ta' Ġunju, diġa' tkellimna ż-żewġ Whips u, fis-16 ta' Ġunju, se jkollna l-Estimi tal-Awtorità Maltija għat-Turiżmu, u fis-17 ta' Ġunju jkollna l-Water Services Corporation.

MR SPEAKER: Seduta waħda għal kull awtorità?

It-Tnejn, 16 ta' Ġunju, se jkollna l-Estimi tal-Awtorità Maltija għat-Turiżmu; it-Tlieta, 17 ta' Ġunju, l-Water Services Corporation u, wara d-dibattitu, jekk jintalab il-vot – kif normalment qed jiġri – ma titteħidx il-votazzjoni dakinhar, imma tiġi maqbula data sussegwenti għalihom.

MR SPEAKER: U rigward l-Erbgħa?

CARMELO ABELA: L-Erbgħa, 18 ta' Ġunju, jekk ikun possibbli, ngħaddu għal xi abbozz ta' liġi ieħor, primarjament l-Abbozz ta' Liġi dwar it-Trattament Xieraq tal-Annimali.

Però, jekk dan ma jkunx possibbli, nistgħu nikkonsidraw li nagħmlu xi diskussjoni, fosthom anke fuq xi mozzjoni tal-Oppożizzjoni, jew inkella diskussjoni bla vot kif konna anke tkellimna fl-aħħar House Business Committee, li ssir diskussjoni dwar kif nistgħu nħarsu bl-aħjar mod possibbli l-wirt storiku ta' pajjiżna, kif kien ġie anke suġġerit min-naħa tal-Oppożizzjoni.

MR SPEAKER: L-Onor.

MARIO DE MARCO: Jekk qed nifhem sew, se ssir diskussjoni fuq il-Mozzjoni nru.

124 tal-Onor.

CARMELO ABELA: Peress li dak li hemm fil-Mozzjoni kien diġà ġie antiċipat fid-deċiżjoni tal-Kabinett, ma naħsibx li hemm għalfejn niddiskutu l-Mozzjoni, imma nistgħu nagħmlu diskussjoni.

Jiġifieri, ma jkunx hemm mozzjoni u ssir diskussjoni fuq dan is-suġġett partikolari li konna anke semmejna fl-aħħar House Business Committee.

Jekk se jkun hemm insistenza li xorta tiġi diskussa l-Mozzjoni, naturalment wieħed jimxi b'dan il-mod li niddiskutu l-Mozzjoni nru.

Il-punt hu li, peress li fis-sustanza dak li hemm fil-Mozzjoni ġara de facto minħabba deċiżjoni tal-Kabinett, wieħed jista' ma jibqax iġedded din il-Mozzjoni u taqa', imma xorta nagħmlu dik it-tip ta' diskussjoni.

Dan dejjem jekk ikun hemm qbil man-naħa tal-Oppożizzjoni.

MR SPEAKER: L-Onor.

MARIO DE MARCO: Filwaqt li jidher li nstabet soluzzjoni, però għadna ma nafux jekk hux se tiġi esproprjata l-art jew le.

Anke biex neħilsu mill-Mozzjoni wkoll, il-parir tiegħi huwa li titqajjem il-Mozzjoni, imbagħad, se mai, jekk ikun hemm bżonn, fil-kors tad-diskussjoni tiġi rtirata, ratifikata jew forsi emendata l-Mozzjoni.

Is-suġġeriment tagħna hu li l-Mozzjoni tinfetaħ għad-diskussjoni, il-Gvern jispjega dak li għamel, anke wara li tiġi ppreżentata l-Mozzjoni, niftħu d-diskussjoni u jekk hemm bżonn, anke forsi ż-żewġ naħat jaqblu fuq bidla fil-Mozzjoni għax ikun hemm qbil fuq il-konklużjoni dwar x'irridu nagħmlu preċiżament biex nikkonservaw il-wirt storiku tagħna.

Naħseb dan ikun mod għaqli u ta' eżempju ta' kif iż-żewġ naħat tal-Kamra jistgħu jaslu għal ftehim, preċiżament biex dawn l-affarijiet – mingħajr ma nagħti tort lil ħadd – ma jerġgħux jiġru.

MR SPEAKER: L-Onor.

CARMELO ABELA: Żewġ modi ta' kif il-Mozzjoni ntajruha huma li jew ma tibqax tiġġedded, jew inkella t-tieni option hi li mmorru għad-diskussjoni u naraw x'jiġri fid-dibattitu.

M'għandix problema fuq dan, jiġifieri, fil-każ għat-18 ta' Ġunju nistgħu nressqu l-Mozzjoni nru.

124, u naturalment naraw kif tiżviluppa d-diskussjoni.

MR SPEAKER: Il-Clerk of the House qed jgħid li, f'każ li jkun hemm xi forma ta' ftehim, qabel trid tiġi ppreparata l-emenda b'mod konġunt.

Naħseb li dan huwa importanti.

CARMELO ABELA: Fuq dik nista' ninforma iktar 'il quddiem.

MARIO DE MARCO: Apparti l-mozzjoni li qed nitkellmu dwarha, hemm xi mozzjonijiet oħrajn li aħna għandna, fosthom dwar emenda kostituzzjonali.

CARMELO ABELA: Nistgħu nagħmluha għall-ġimgħa ta' wara?

MARIO DE MARCO: Għall-ġimgħa ta' wara.

CARMELO ABELA: Fuq il-Mozzjoni nikkummenta wara, jekk ma jimpurtax.

MR SPEAKER: Mela, l-Mozzjoni tal-Onor.

Ryan Callus qiegħda għat-18 ta' Ġunju.

CARMELO ABELA: Hekk hu.

Issa, rigward il-ġimgħa ta' wara.

CARMELO ABELA: Fit-23 ta' Ġunju hemm qbil – għax tkellimna jien u l-Onor.

Il-ħsieb hu li wara jsiru t-tliet votazzjonijiet l-oħrajn fuq l-MTA, il-Water Services Corporation u l-Heritage.

Però, fuq jekk issirx il-votazzjoni dakinhar jew le nagħti risposta iktar 'il quddiem.

MR SPEAKER: L-Onor.

DAVID AGIUS: L-intenzjoni hi li dakinhar li nagħmlu l-Heritage nieħdu l-vot, għax ma tagħmilx sens li terġa' ...

CARMELO ABELA: Hekk hu.

Imma nixtieq li ningħata ftit żmien biex nikkonferma.

DAVID AGIUS: Fil-każ, inbiddlu d-data tal-Heritage.

Imma l-intenzjoni hi li dakinhar li tagħlaq dik il-liġi, nieħdu l-votazzjoni tat-tlieta l-oħra ta' qabel.

Dwar it-Tlieta, 24 ta' Ġunju, nixtieq nagħmlu l-Abbozz ta' Liġi dwar ir-Responsabbiltà Fiskali, Abbozz nru.

L-Erbgħa, 25 ta' Ġunju, nixtiequ wkoll nagħmlu xi abbozzi ta' liġi oħra, imma forsi, minflok ngħid liema huma – għax għal dan għad fadal ġimgħatejn, tlieta ċans – tajjeb li forsi ninforma ftit li, qabel nieqfu għall-vaganzi tas-sajf, hemm numru ta' liġijiet li nixtiequ ngħaddu li wħud minnhom diġà huma ppubblikati, waqt li oħrajn għadhom mhumiex ippubblikati.

Waħda minn dawk li huma diġà ippubblikati huwa l-Abbozz ta' Liġi dwar il-Forzi Dixxiplinati biex ikunu jistgħu jingħaqdu f'union.

Fil-fatt, dik hija ippubblikata, u l-Abbozz huwa nru.

55, li ppilotah il-Ministru Manuel Mallia.

Imbagħad, hemm żewġ abbozzi ta' liġi li jaqgħu taħt il-Ministru Joe Mizzi, li huma fuq il-Blata Kontinentali u fuq l-Ibħra Territorjali, u jidher li hemm emendi żgħar għalihom.

Dawn l-abbozzi huma intiżi biex niġu in line mad-direttivi u konvenzjonijiet internazzjonali, jiġifieri m'hemmx xi tibdil partikolari fihom.

Imbagħad, hemm xi emendi oħrajn għall-Kodiċi Ċivili li għadu ma sarx lanqas l-Ewwel Qari tagħhom; però jien qed ngħid li dawn nixtiequ ngħadduhom qabel immorru għall-vaganzi tas-sajf.

Ovvjament, trid issir il-proċedura parlamentari kollha, inkluż is-sebat ijiem li qbilna li nagħtu għal kull abbozz ta' liġi.

Hemm ukoll Abbozz ta' Liġi dwar il-qasam tal-Familja u s-Solidarjetà Soċjali, li ma jidhirlix li lanqas sar l-Ewwel Qari tiegħu.

B'mod ġenerali, dawk huma l-abbozzi ta' liġi li nixtiequ ngħaddu qabel il-vaganzi tas-sajf.

Jekk tippermettili, nixtieq nagħmel rimarka fuq il-mistoqsija tal-Onor.

De Marco fejn jidħlu l-mozzjonijiet li qed jiġu proposti mill-Oppożizzjoni, biex anke nemendaw il-Kostituzzjoni.

MR SPEAKER: Hemm diversi issa, hux hekk?

Però, filwaqt li napprezzaw li jiġu proposti dawn il-mozzjonijiet li jemendaw il-Kostituzzjoni, aħna nafu wkoll li l-ogħla liġi tal-pajjiż hija l-Kostituzzjoni, u allura ma naħsbux li huwa l-ideali li noqogħdu nemendawha bil-biċċiet.

Hemm ukoll il-Konvenzjoni Kostituzzjonali li tinsab għaddejja bħalissa.

Issa, jekk hux diskussjonijiet eċċ., wieħed jara fuq dan; imma, naħseb li l-aħjar ħaġa hi li l-Kostituzzjoni, minflok nemendawha bil-biċċiet, ikun hemm emendi, inkluż dawn li ressqu l-Oppożizzjoni.

Aħna assolutament m'għandniex problema li dawn jiġu kkonsidrati b'mod qawwi; imma, n-naħa tal-Gvern ma taħsibx li huwa ideali li nemendaw il-Kostituzzjoni biċċa biċċa.

MR SPEAKER: Qed tgħid li għalissa dawn ma jiġux diskussi?

CARMELO ABELA: Mhuwiex ideali li l-Kostituzzjoni tiġi emendata bil-biċċiet.

MR SPEAKER: L-Onor.

MARIO DE MARCO: Bir-rispett kollu lejn l-Onor.

Carmelo Abela, ma nistax naqbel miegħu, għax aħna ma nafux f'liema stadju waslet jew se tibda jew se tispiċċa l-Konvenzjoni dwar il-Kostituzzjoni.

Ma naħsibx li huwa fair li mozzjoni li hija Private Members' Bill għandha tibqa' kważi mġedda sine die, sakemm xi darba tingħalaq il-Konvenzjoni dwar il-Kostituzzjoni.

Dawn iż-żewġ emendi huma relattivament żgħar, iżda ta' sinifikat.

Jiġifieri, m'aħniex qed nipprovaw noħolqu xi emendi drastiċi tal-Kostituzzjoni.

Li kieku qed nipprovaw nagħmlu xi widespread amendment, nista' nifhem l-argument tal-kollega tiegħi.

Però, ladarba dawn huma emendi relattivament żgħar, ma naħsibx li għandhom joqogħdu jistennew il-Konvenzjoni dwar il-Kostituzzjoni.

Irridu nkunu prattiċi.

Dawn huma emendi li naħseb hemm kunsens dwarhom bejn iż-żewġ naħat tal-Kamra.

Ma naħsibx li hemm xi problemi dwarhom; mela, let's move forward u nagħmluhom, biex imbagħad, meta ssir il-Konvenzjoni – li nimmaġina se jkollha impatt li huwa iktar widespread – dik id-diskussjoni tkun qiegħda hemmhekk.

Però, ma nistgħux inżommu żewġ Private Members' Bills biex jemendaw il-Kostituzzjoni b'dan il-mod li, wara kollox, m'hemmx kontroversja fuqhom u, jekk jiena fhimt sew, hemm anke qbil min-naħa l-oħra, biex noqogħdu nistennew xi ħaġa oħra li għad m'għandniex data realistika dwarha.

MR SPEAKER: L-Onor.

CARMELO ABELA: Mr Speaker, jiena ma dħaltx fuq is-sustanza dwar jekk hemmx qbil jew le fuqhom.

Li qed ngħid hu li l-ħsieb tal-Gvern hu li l-emendi għall-Kostituzzjoni ma joqogħdux isiru bil-biċċiet.

Jekk l-Oppożizzjoni, fiż-żmien li ġej, se tissuġġerixxi aktar emendi għall-Kostituzzjoni, aħna nkunu nixtiequ li dawn ukoll ikunu inklużi f'dawn id-diskussjonijiet.

Jiġifieri, m'għandniex problema b'dan assolutament.

Imma l-Gvern iħoss li ma jkunx ideali li nemendaw piecemeal l-ogħla liġi ta' pajjiżna.

Dak huwa dak li qed ngħidu.

Naturalment, dan it-tip ta' diskussjonijiet u l-mozzjonijiet li tressqu jkunu parti integrali mid-diskussjoni li qed issir biex nemendaw anke l-Kostituzzjoni.

MARIO DE MARCO: L-Oppożizzjoni f'dan l-istadju m'għandhiex intenzjoni li fil-futur immedjat tressaq xi emendi oħrajn għall-Kostituzzjoni, u allura naħseb huwa għaqli li nimxu 'l quddiem fuq dawn li jinsabu fuq il-Motion Book tal-Kamra tad-Deputati.

MR SPEAKER: Nistgħu naslu għal xi forma ta' ftehim fuqhom dawn?

CARMELO ABELA: Il-pożizzjoni tal-Gvern illum hija din, jiġifieri aktar minn hekk ma nistax ngħid.

Jiġifieri, din hija pożizzjoni tal-Gvern li ġiet diskussa.

MR SPEAKER: Imma tista' teħodha lura għand il-Gvern.

CARMELO ABELA: Jien qed ngħid li l-pożizzjoni sal-lum hija din.

Ma jiena qed neskludi xejn aktar: imma, sal-lum, il-pożizzjoni tal-Gvern hija din.

MR SPEAKER: In-natura tal-emendi li hemm huma dawk li huma.

CARMELO ABELA: Jekk jieħu suġġett minnhom, l-Gvern stess ukoll għandu suġġeriment għal emendi oħrajn għall-istess Kostituzzjoni.

MARIO DE MARCO: Li mhumiex qegħdin fuq l-aġenda.

CARMELO ABELA: Le, mhumiex qegħdin fuq l-aġenda għax hemm il-Konvenzjoni Kostituzzjonali li l-Gvern qed jaħdem fuqha biex isiru l-emendi kostituzzjonali.

Jiġifieri, il-pożizzjoni tal-Gvern illum hija din.

Mhux qed neskludi li għada tista' tinbidel; imma, sal-lum, hija din.

MR SPEAKER: L-Onor.

MARIO DE MARCO: Ejja nkunu prattiċi.

Data għall-bidu tal-Konvenzjoni għad m'għandniex, u targets sa meta se tingħalaq il-Konvenzjoni għad m'għandniex.

Huwa tajjeb li jkollna Konvenzjoni fejn niddiskutu u nagħmlu emenda iktar ħolistika għall-Konvenzjoni; imma, b'din il-mozzjoni mhuwiex se jkollna impatt fuq dan.

Dawn l-emendi mhumiex kontroversjali, huma relattivament żgħar.

Però, huma kbar fl-impatt li jista' ikollhom.

Naħseb li din għandna niddiskutuha anke b'rispett lejn id-deputati.

Issa, jekk humiex in-naħa tal-Gvern, humiex in-naħa tal-Oppożizzjoni, ġejjin minn fejn ġejjin, il-fatt hu li deputat ħa din l-inizjattiva, u naħseb irridu nirrispettawhom dawn l-inizjattivi u mhux inqegħduhom on the back burner għaliex xi darba, f'data li għadna ma nafuhiex, se jkollna konvenzjoni dwar il-Kostituzzjoni.

Nagħlaq billi nagħmel appell lin-naħa tal-Gvern biex tieħu in konsiderazzjoni dan li qed ngħidu, u biex, sal-House Business Committee meeting li jmiss, ikollna data għad-diskussjoni ta' dawn il-proposti.

MR SPEAKER: L-Onor.

CARMELO ABELA: L-ewwel nett, meta kellna proposti minn membri parlamentari taż-żewġ naħat tal-Kamra, dawn dejjem ingħataw l-ispazju kollu, u hekk għandu jkun.

Kellna Bills li għaddew li kienu proposti mill-Oppożizzjoni, u proposti anke minn backbencher tal-Gvern.

Jiġifieri, il-Gvern wera bil-fatti li jemmen li l-inizjattivi tal-membri parlamentari m'għandniex għalfejn naqtgħuhom barra.

Il-ħsieb mhuwiex dak: il-ħsieb huwa li l-Kostituzzjoni ma tiġix emendata piecemeal.

Naħseb li hawnhekk iż-żewġ naħat nistgħu naqblu fuq dan.

Naf li l-pożizzjoni tal-Oppożizzjoni hija differenti minħabba li hawn dawn iż-żewġ proposti; però, il-Gvern … (Interruzzjonijiet) Iva, diġà għamilna.

Issa li għandna waħda … tnejn, u għalhekk staqsejt jekk hemmx ħsieb li jitressqu oħrajn fil-futur.

Ħadd mhu qed jgħid li l-Oppożizzjoni mhux qed tagħmel dmirha, jew mhux qed tagħmel sew li tressaq dawn il-mozzjonijiet.

Ħadd mhu qed jgħid li dawn m'għandhomx jiġu kkonsidrati.

Il-pożizzjoni tal-Gvern illum hija li, fejn jidħlu emendi kostituzzjonali, għandna neħduhom b'mod sħiħ.

Però, jidher li hemm diverġenzi fuq dan.

Jien qed ngħid li l-pożizzjoni tal-Gvern illum hija din, u ma nistax niddipartixxi minn din il-pożizzjoni tal-Gvern.

MR SPEAKER: Però issa sar l-appell min-naħa tal-Onor. de Marco.

CARMELO ABELA: Aħna nisimgħu l-appelli kollha, imma ma jistax jippretendi li llum jiena ngħid li se nbiddlu din il-pożizzjoni.

Nieħu nota ta' dak li jintqal mill-Oppożizzjoni u, naturalment, inwassal lura lill-kollegi tiegħi.

Imma, iktar minn hekk, ma nistax immur.

MR SPEAKER: L-Onor.

DAVID AGIUS: Nixtieq infakkar ukoll lill-kollegi tiegħi li fil-Parlament hemm ukoll ġurnata li hija ddedikata għal xogħol mill-Oppożizzjoni, u allura ma jistax il-Gvern jiġi jgħidilna li għaliex hija emenda kostituzzjonali, dik ma nagħmluhiex u, jekk ma tkunx emenda kostituzzjonali, nagħmluha.

Kellna emendi kostituzzjonali u dan l-argument ma tressaqx, u jiena naħseb li għandna nħallu kull deputat fil-libertà tiegħu li jressaq dak li jixtieq iressaq f'dan il-Parlament.

Parti minn xogħol id-deputat hu li jressaq l-emendi li jħoss li hemm bżonn iressaq, kemm għall-Kostituzzjoni, kif ukoll għal-liġijiet tal-pajjiż.

Jekk il-Gvern, imbagħad, bil-maġġoranza tiegħu jrid jivvota kontra jew ma japprovax dik il-liġi partikolari u dik l-emenda partikolari, sta għalih; imma ma jistax iwaqqaf ix-xogħol tal-Oppożizzjoni billi jgħid li ma nagħmluhiex, ma nagħmluhiex dakinhar, u noqogħdu nġebbdu.

Aħna għandna ġranet li huma speċifiċi wkoll għal xogħol tal-Oppożizzjoni.

L-Oppożizzjoni, apparti li hemm liġijiet li tlabna li jinbidlu, hemm liġi oħra li aħna tlabna li tinbidel b'Mozzjoni nru.

136, li wkoll nistgħu niddiskutu u li ma smajt xejn dwarha.

MR SPEAKER: L-Onor.

DEBORAH SCHEMBRI: Il-kwestjoni naħseb ma tistax tittieħed barra mill-kuntest ta' dak li aħna qegħdin nipprovaw nagħmlu bħala Kostituzzjoni intiera.

Li kieku dak l-argument mhux qiegħed hemmhekk, nara r-raġunar min-naħa l-oħra b'mod differenti; imma, inti għandek il-fatt li għandek Kostituzzjoni li se tiġi emendata f'ambitu aktar wiesgħa.

Qed isir l-argument min-naħa l-oħra li l-emendi proposti fil-mozzjoni huma żgħar, u allura nistgħu nagħmluhom.

Aktar ma jkunu żgħar, iktar m'għandekx tagħmilhom, għax inti trid tarahom ukoll f'ambitu aktar wiesa', u huwa f'dak id-dawl l-argument tal-Gvern.

Aħna rridu li nagħmlu kollox f'daqqa, inkluż dawn.

Aħna m'aħniex qegħdin ngħidu li dawn niskartawhom, imma li għandna nipposponuhom għal meta jkollna diskussjoni aktar wiesgħa biex il-Kostituzzjoni tagħna mhux tiġi mraqqa', qisna qed inraqqgħu l-pannu 'l hemm u 'l hawn, imma nagħmlu xi ħaġa intiera.

Naħseb l-argument huwa wieħed solidu.

DAVID AGIUS: Ma nistgħux!

Assolutament ma naqblux ma' dan.

Allura, jekk il-Kostituzzjoni ddum tliet snin biex tiġi emendata, dawn idumu tliet snin biex jidħlu meta huma ta' ġid għall-poplu Malti u Għawdxi, u meta hemm qbil dwarhom?

L-Onor.

CARMELO ABELA: Ejja naqblu li llum m'aħniex naqblu fuq din il-biċċa xogħol.

Jiġifieri, l-pożizzjoni tal-Gvern hi li, fejn jidħlu emendi kostituzzjonali, dawn għandhom isiru b'mod sħiħ.

Ħadt nota ta' dak li qed tgħid l-Oppożizzjoni vis-à-vis dawn l-emendi li qed jissuġġerixxu għall-Kostituzzjoni.

MR SPEAKER: Speċjalment għall-fatt li għandek il-pożizzjoni tal-Oppożizzjoni li ma jidhirx li hemm emendi oħrajn.

CARMELO ABELA: Le le, imma anke jekk ikun hemm, aħna mhux se niddejqu.

Ix-xogħol qed isir fuq il-Konvenzjoni fejn il-Gvern diġa' qed jissuġġerixxi l-emendi tiegħu.

MARIO DE MARCO: M'għandix dubju li x-xogħol qed isir.

Però, lanqas tgħid għandna data li fl-1 ta' Ottubru se jkun hemm il-Konvenzjoni!

CARMELO ABELA: Jien qed ngħid li għal-lum aktar minn hekk ma nistgħux naslu.

Ejja ngħidu li m'aħniex naqblu, u hemm pożizzjonijiet differenti fuq dan.

Jiena se nieħu nota ta' dak li qed tgħid in-naħa tal-Oppożizzjoni, se nirreferi lura lill-Grupp Parlamentari tiegħi, u fil-laqgħa li jmiss nagħti r-reazzjoni tiegħi.

DAVID AGIUS: X'inhi l-pożizzjoni tal-Gvern fuq il-mozzjoni l-oħra, il-Private Members' Bill tal-Oppożizzjoni?

MR SPEAKER: Liema waħda, Onor. Agius?

DAVID AGIUS: Għandna mozzjoni nru.

136 tal-Onor.

Claudio Grech, dwar pazjenti li jingħataw għażla li jieħdu l-kura skont ir-regolamenti dwar il-Kura tas-Saħħa transkonfinali minn fornituri privati lokali.

MR SPEAKER: L-Onor.

CARMELO ABELA: Jien li nista' ngħid fuq dan hu li l-ewwel nett is-sustanza ta' din il-mozzjoni tinsab ukoll fil-programm elettorali tal-Gvern, u dan jieħu ż-żmien tiegħu biex jitwettaq.

Li nista' ngħid hu li qed nistenna feedback min-naħa tal-ministeru konċernat fuq dan, u naturalment nittama li fil-laqgħa li jmiss ikolli l-pożizzjoni min-naħa tal-ministeru konċernat.

DAVID AGIUS: Mr Speaker, u dwar il-Bill li għandek inti wkoll, hemm xi ħsieb fuqu?

MR SPEAKER: Għadu ma ġiex ippubblikat.

Naħseb li l-Onor.

Agius qed jirreferi għall-Parliamentary Service Act.

CARMELO ABELA: Safejn naf jien, dan qed issir translation tiegħu.

Il-pożizzjoni tal-Gvern hija li, kif issir it-traduzzjoni mill-Ingliż għall-Malti, m'għandniex problema li mmorru għall-pubblikazzjoni l-ewwel u qabel kollox, imbagħad naslu naturalment għad-diskussjoni.

MR SPEAKER: Hemm xi rimarki oħrajn fuq ix-xogħol tal-Kamra?

Naħseb li għandna cover tajjeb.

Issa nistgħu ngħaddu għal affarijiet oħrajn.

AFFARIJIET OĦRA

MR SPEAKER: L-ewwel ħaġa, mill-ewwel se mmur fuq il-bini l-ġdid tal-Parlament u fuq id-deċiżjoni dwar jekk għandhiex tintuża l-Armata għas-sigurtà.

S'issa, dejjem kellna membri tal-Armata biex titħaddem is-sistema tas-sigurtà fil-Parlament.

Intom taqblu li għandna napprovaw li tibqa' tintuża l-Armata biex titħaddem is-sistema tas-sigurtà, kemm fuq is-security camera control, kif ukoll fuq ħruġ u l-aċċess tal-control cards, u anke l-għassa mal-binja fuq bażi ta' 24 siegħa kuljum?

Jien irrid l-approvazzjoni ta' dan il-Kumitat biex inkun nista' nimxi.

L-Onor.

MARIO DE MARCO: Min-naħa tal-Oppożizzjoni, hemm il-qbil.

MR SPEAKER: Ovvjament, nirringrazzjakom, għax l-option l-oħra kienet li mmorru għal kumpanija privata, li ma naħsibx li huwa ideali, imma jien irrid inkun ċar ħafna.

Imbagħad għandna wkoll il-kwestjoni tal-arkivjar fil-bini l-ġdid.

Il-binja hija moderna.

Dalgħodu kien hawn l-Onor.

Carmelo Abela, u ddiskutejna li nagħmlu delegazzjoni parlamentari flimkien biex immorru on site ħalli naraw l-affarijiet fiżikament, dak li aħna għandna nutilizzaw bħala Parlament.

Hemm xi xogħol li jista' jkun ma jkunx lest sa Settembru, imma huwa xogħol sekondarju, u mhux daqshekk importanti biex inkunu nistgħu naħdmu.

Dwar l-arkivjar għandna bżonn dak li jgħidulu moveable shelving.

Tridu tapprezzaw li f'dan il-Palazz tal-Gran Mastru għandek ħafna affarijiet fejn taqbad u tpoġġi, imma f'binja ġdida x-shelving huwa problema kbira, u allura għandna bżonn ta' moveable shelving biex jintuża għall-arkivju.

Jien qed nipproponi li naraw li jkun hemm fondi għal dan il-moveable shelving, u peress li diġà hemm kuntratt eżistenti bejn il-Bank of Valletta u n-Network Publications – għax il-Bank of Valletta daħlet biex tisponsorja għal diversi snin l-exhibition li tkellimna diġà fuqha – aħna niktbu lill-Bank of Valletta biex jisponsorjana f'dawn il-moveable shelving.

Qed nitkellmu fuq €50,000.

DEBORAH SCHEMBRI: Forsi m'inix nifhem jien, imma l-arkivjar u l-exhibition x'għandhom x'jaqsmu ma' xulxin?

MR SPEAKER: Xejn m'għandu x'jaqsam.

Jiena semmejt il-Bank of Valletta peress li dan il-bank daħal biex jisponsorja l-exhibition.

M'għandha x'taqsam xejn, Onor. Schembri.

Forsi spjegajt ruħi ħażin; imma, apparti minn dan, jien qed nitkellem fuq arkivjar li jiġi student jew jiġi any person li jkun irid jara l-atti jew id-dibattiti.

L-Onor.

CARMELO ABELA: Jiġifieri inti, Mr Speaker, qed tinforma, jew trid lill-Kumitat jagħti l-go ahead biex tikteb lill-Bank of Valletta biex ikunu jistgħu jisponsorjaw dan l-arkivjar?

MR SPEAKER: Hekk hu.

Jekk hemm xi ħsieb ieħor għiduli, imma jien ġietni dik f'moħħi, u xtaqt niddiskutiha magħkom.

Naħseb li għandna naslu.

Qed nitkellmu fuq madwar ...

CARMELO ABELA: Mr Speaker, imma jien m'għandix €50,000!

Jiena sempliċement staqsejt jekk hemmx xi ideat oħrajn.

DEBORAH SCHEMBRI: Allura dawn ma kenux ġew taken into consideration fi stadji oħra?

MR SPEAKER: Le, le, naċċertak li ħafna affarijiet ma ġewx taken in consideration.

When you go into detail, imbagħad tibda tara affarijiet li ma ġiex maħsub għalihom.

Anyway, ejja nimxu, jiġifieri din għandna bżonnha.

Hemm affarijiet oħrajn, bħall-parkeġġ tal-membri tal-Parlament, u ssemma anke l-bar tal-Parlament.

Jiena naħseb li għandna norganizzaw laqgħa mal-GHRC kemm jista' ikun malajr – nipprova nagħmilha by the end of June, beginning of July – u fiha jkun hemm delegazzjoni qawwija miż-żewġ naħat tal-Kamra – Gvern u Oppożizzjoni – biex nimxu.

Issa niġi għar-Rapport dwar l-Awtonomija Amministrattiva li ppreżentat is-Sedja fis-Seduta tal-21 ta' Mejju, li tagħha għandkom kopja.

Jiena nixtieq li taraw daqsxejn ir-rapport għaliex irrid niddiskutih magħkom.

Illum għandkom kopja tar-rapport, u nixtieq li by the next sitting ikollna r-reaction tagħkom għalih.

Huwa rapport studjat sew ħafna.

Nista' naċċertakom li għamilna xogħol mill-Kummissjoni li ħdimna fuqha.

Naħseb għandna nimxu 'l quddiem – ovvjament b'diskussjoni – u fejn hemm x'wieħed jara u ma jarax intom tridu tgħidulna.

Miegħu hemm ukoll l-Abbozz ta' Liġi dwar il-Parliamentary Service Act.

Ovvjament, ir-rapport huwa importanti, anke kif se titqassam is-sistema, kif titħaddem l-awtonomija, u l-mudelli ta' awtonomija – għax hemm diversi mudelli wkoll.

Imbagħad, hemm l-abbozz li wieħed irid jarah.

L-Onor.

CARMELO ABELA: Mr Speaker, nixtieq naqra iktar żmien mil-laqgħa li jmiss.

MR SPEAKER: Kont qed nittama li fil-laqgħa li jmiss ikun hemm reazzjoni tajba; imma, jekk qed tgħidu li hemm bżonn iktar żmien ...

CARMELO ABELA: Li nista' ngħid huwa li r-rapport huwa rapport tajjeb.

Hemm bażi soda fejn wieħed jiddiskuti.

Assolutament mhuwiex xi ħaġa li wieħed għandu jiskartaha.

Dik hija xi ħaġa ċerta, imma ma nistax ngħid iktar minn hekk.

Hemm bżonn li jkun hemm iktar diskussjoni interna fi ħdan il-Grupp Parlamentari.

MR SPEAKER: Hawn irridu niddeċiedu nimxux jew le … (Interruzzjonijiet)

CARMELO ABELA: Biex nagħti reazzjoni iktar iddettaljata għandi bżonn iktar żmien għad-diskussjoni.

Nissolleċita li ma ndumux ħafna fuqu dan ir-rapport.

Nista' ngħidilkom li kien hemm reazzjoni diġà, anke min-naħa tal-Gvern, wara d-diskors tas-Sette Giugno.

Naħseb li issa għandna nikkomplementaw din billi nimxu 'l quddiem.

Niġu wkoll għall-esibizzjoni dwar il-Parlament Malti li, kif għidt lill-Onor.

Deborah Schembri, m'għandha x'taqsam xejn mal-ixkaffar li semmejt aktar kmieni.

Nixtieq infakkar fit-talba li kienet saret minn Network Publications.

Fl-ittra datata 17 ta' Frar, li konna diġà tkellimna fuqha, intalab il-parir tal-Kumitat dwar min għandha tkun il-persuna, espert jew esperti li jiġu kkonsultati dwar il-materjal tal-esibizzjoni dwar il-Parlament.

Fil-laqgħa tal-Kumitat, kien hemm ir-reazzjoni tal-Onor.

Carmelo Abela min-naħa tal-Gvern, fejn qal li għandhom jiġu kkonsultati tnejn min-nies, u ssemmew il-Professur Godfrey Pirotta u l-Professur Ray Mangion.

Min-naħa tal-Onor.

Ħadd ma jista' jibqa' jistenna.

L-Onor.

DAVID AGIUS: Jien semmejtu għax il-Professur Henry Frendo, kif hawn din l-ittra tgħid, u nikkwota minnha:

Imbagħad tkompli hekk:

Ovvjament, aħna fix-xogħol kollu li sar bejn iż-żewġ naħat tal-Kamra, qatt ma kien hemm problemi, u allura ma nħossux għalfejn għandna ngħidu lil xi ħadd ieħor.

Diġà għamel biċċa xogħol tajba, mingħajr problemi bejn iż-żewġ naħat.

MR SPEAKER: L-Onor.

DEBORAH SCHEMBRI: Minn naħa tiegħi nista' nitkellem fuq il-Profs Ray Mangion, li barra li huwa storiku u ovvjament għandu degrees fl-istorja, eċċ, huwa wkoll professur fil-liġi.

Għandek iż-żewġ affarijiet li qegħdin jiġu kombaċati fis-soluzzjoni li hija taż-żewġ naturi, kemm l-istorja u kemm il-liġi.

Jiena m'għandi xejn kontra l-Profs Henry Frendo, imma naħseb li meta tiġi għal żewġ professjonijiet f'waħda, u għandek lil xi ħadd li huwa kwalifikatissimu fiż-żewġ professjonijiet, allura nħoss li l-Profs Ray Mangion ikun iktar adattat u jista' jagħmel biċċa xogħol ċertament tajba.

Dan kien imqabbad biex jagħmel anke xogħlijiet oħra.

Fil-fatt, ftit ilu kelli ċ-ċans nara l-kotba li kiteb għall-Ordnijiet Permanenti tal-Parlament, li huma żewġ volumi voluminużi sewwa.

Naf kemm lill-Profs Frendo – li qed jiġi ssuġġerit mhux min-naħa tal-Oppożizzjoni, però min-naħa ta' Network Publications Ltd – u inzertajt li naf lil Dr Ray Mangion, mhux biss għax huwa Ħamruniż bħali, però għax huwa parti mill-Fakultà tal-Liġi.

Huwa lecturer full-time l-Università fil-Fakultà tal-Liġi.

Din mhijiex kwestjoni dwar jekk xi ħadd huwiex aħjar mill-ieħor.

Fil-fehma tiegħi, ladarba l-Profs Henry Frendo diġà kien qed jiġi utilizzat – u napprezza r-raġuni għaliex m'għandux jiġi utilizzat – forsi idealment nistgħu nżewġu l-kompetenzi tagħhom rispettivi?

M'għandix dubju li l-Profs Frendo għandu kompetenza eċċellenti, li nafuha diġà għax diġà għamel xogħol għall-Parlament, kif taf is-Sedja stess.

Ray Mangion m'għandix dubju li għandu l-kompetenzi tiegħu.

Huwa persuna li jaf sew l-istorja u jaf il-liġi sew.

Frankament, naħseb li forsi jistgħu jikkomplementaw lil xulxin.

Minflok ma noqgħodu nippruvaw naraw min huwa aħjar mill-ieħor, jew min huwa agħar mill-ieħor, ejja naraw daqsxejn jistgħux jaħdmu flimkien.

B'hekk forsi jkollna xi ħaġa li tirrispetta lit-tnejn.

MR SPEAKER: L-Onor.

CARMELO ABELA: Grazzi, Mr Speaker.

Ir-raġunijiet huma dawn, Mr Speaker.

L-ewwel nett, irrid nagħmilha ċara li għandi rispett lejn il-Profs Frendo, u mhijiex kwestjoni ta' min huwa l-aqwa.

Bla dubju ta' xejn huwa persuna validissima, u bl-ebda mod dak li qed ngħidu ma jirrifletti fuq il-persuna tal-Professur Frendo.

Però, skont Network Publications Ltd, dan intuża minnhom stess għal materjal edukattiv, eċċ. (Interruzzjonijiet) M'għandix problema.

Network Publications Ltd hija kumpanija privata, u tista' … (Interruzzjonijiet)

DAVID AGIUS: Hawnhekk nikkorreġih!

Kien fil-House Business Committee tas-snin li għaddew li kien tela' l-isem tal-Profs Henry Frendo, li kien ġie approvat miż-żewġ naħat.

Mexxejna fuq ix-xogħol tiegħu bil-patt u l-kundizzjoni li kull ħaġa li ssir, tinkiteb minn min tinkiteb, tiġi quddiemna, narawha ż-żewġ naħat tal-Kamra, imbagħad immexxu.

L-għażla tal-Profs Henry Frendo kienet bejn iż-żewġ naħat tal-Kamra!

MR SPEAKER: Dik kollox sew x'ġara dakinhar.

CARMELO ABELA: M'għandix problema.

MR SPEAKER: Imma issa rridu niddeċiedu f'din il-leġiżlatura.

CARMELO ABELA: Skont kif nifhem it-tieni sentenza tat-tieni paragrafu, huma għażlu lilu.

M'għandix problema b'dan.

Naturalment, naqbel ma' dak li qal l-Onor.

David Agius li kull ħaġa li ssir, jagħmilha min jagħmilha, trid titla' hawnhekk, u insistenja fuq dan anke aħna.

MR SPEAKER: Jiġifieri, irrispettivament jekk issirx mill-Profs.

Frendo jew inkella minn xi ħadd ieħor.

CARMELO ABELA: Irrispettivament minn min għamilha.

Jagħmilha min jagħmilha.

CARMELO ABELA: Issa, għalfejn iż-żewġ ismijiet li tajt fl-email tiegħi, li huma ta' Godfrey Pirotta u Ray Mangion?

Ir-raġuni hija li l-ewwel nett il-ktieb li għandna fuq l-istorja tal-Parlament, li sar fi żmien l-iSpeaker Anton Tabone, kien inkiteb proprju minn Godfrey Pirotta.

Imbagħad, Speakers suċċessivi, inkuż inti, imma jidhirli anke l-iSpeaker Louis Galea, kienu għamlu użu mis-servizzi ta' Dr Ray Mangion.

Dik hija l-ġustifikazzjoni għalfejn dawn iż-żewġ ismijiet.

Aħna nafu wkoll li l-eks- Speaker Michael Frendo għadu fil-Fundazzjoni, u allura naħseb … (Interruzzjonijiet) Hemm il-Fondazzjoni Parlament ta' Malta, hux hekk?

Skont ir-regoli li rajna, naħseb li m'għandux ikun hemm.

(Interruzzjonijiet)

MR SPEAKER: Ejja naqtgħuha!

DAVID AGIUS: M'għandux x'jaqsam!

Il-Fondazzjoni m'għandhiex x'taqsam.

CARMELO ABELA: Jekk il-Fondazzjoni m'għandhiex x'taqsam, però jien inħoss li għandna nevitaw li … (Interruzzjonijiet) Għandha x'taqsam, qed nitkellmu fuq il-Parlament Malti!

MR SPEAKER: Il-pożizzjoni tal-Gvern hija li l-Profs Frendo m'għandux ikun hemm, jew li għandu jkun hemm?

CARMELO ABELA: Il-Gvern ta żewġ ismijiet: Godfrey Pirotta u Ray Mangion.

MR SPEAKER: L-Oppożizzjoni għadha tinsisti, minn naħa tagħha, li jkun hemm il-Profs Frendo?

Ħa naqtgħuha din!

MARIO DE MARCO: Għax mhux qed nara raġuni għalfejn m'għandux ikun hemm hemmhekk!

Onestament, jien ma narax għaliex għandna nidħlu fiha aħna.

MR SPEAKER: Hekk hu!

MARIO DE MARCO: Frankament, jidhirli li Network Publications Ltd huma kompetenti biżżejjed biex jagħżlu huma.

Lilna għandu jinteressana l-istandard tar-riċerki, u mhux jekk għandux jagħmilhom Ray Mangion, Henry Frendo, Godfrey Pirotta jew xi ħadd ieħor.

CARMELO ABELA: Network Publications Ltd ma jiddettawx huma.

L-Onor.

DEBORAH SCHEMBRI: Bir-rispett kollu, naħseb li meta qegħdin nitkellmu fuq dawn it-tlieta min-nies, qegħdin nitkellmu fuq il-kompetenza tagħhom biex jagħmlu biċċa xogħol, u dwar min naħsbu li huwa l-aħjar fis-suġġett.

Fil-fatt, meta qiegħda nitkellem fuq xi ħadd bħal Ray Mangion … (Interruzzjonijiet)

MARIO DE MARCO: Jiġifieri għalik il-Profs Frendo huwa inkompetenti?

U ejja!

DEBORAH SCHEMBRI: Mhux qed ngħid li huwa inkompetenti!

CARMELO ABELA: Ħadd ma qal hekk!

DEBORAH SCHEMBRI: Jien fl-ebda ħin ma għidt li huwa inkompetenti!

Jien qed ngħid li fil-fehma tiegħi għandek lil Ray Mangion li huwa kompetenti fiż-żewġ oqsma li f'dan il-kompitu jitwaħħdu f'wieħed.

Is-Sedja tissuġġerixxi – ovvjament, tistgħu taqblu jew ma taqblux – li lil Network Publications Ltd niktbulha fejn ngħidu li din ġiet diskussa llum, u kważi ġiet eżawrita fis-sens li n-naħa tal-Gvern qed jinsistu li l-esperti għandhom ikunu Godfrey Pirotta u Ray Mangion, filwaqt li min-naħa tal-Oppożizzjoni qed jinsistu li m'għandux jiġi eskluż il-Professur Henry Frendo mit-team.

(Interruzzjonijiet) Jew Henry Frendo u Mangion, jew it-tlieta li huma!

Imbagħad naraw ir-reazzjoni ta' Network Publications Ltd fuq din.

Imbagħad, jekk hemm bżonn, nieħdu deċiżjoni.

L-Onor.

CARMELO ABELA: Aħna bħala Parlament nafu lill-Bank of Valletta bħala sponsor.

Bir-rispett kollu, jekk fil-każ se nikkorrispondu, allura nibdew nikkorrispondu biss mal-Bank of Valletta.

Aħna ma dħalniex fil-kwestjoni ta' lil min iqabbad il-Bank of Valletta.

Qed jagħmlu pressure Network Publications Ltd għar-raġunijiet tagħhom.

Meta għidnilhom: Xi jżommkom milli tagħmlu din il-wirja anke f'dan il-Parlament, qalulna: M'hemm xejn xi jżommna.

Però, sadanittant, għadna ma wasalna mkien.

Se mai, fil-każ niktbu lill-Bank of Valletta, għax aħna lil Network Publications Ltd ma nafuhomx!

Mhumiex imqabbda mill-Parlament.

Il-pożizzjoni tal-Gvern hija ċara.

MR SPEAKER: Fuq dak il-punt naqblu.

L-Onor.

DAVID AGIUS: Ejja nkunu ġusti.

Iż-żewġ naħat – u nirrepeti li ż-żewġ naħat – inkluż is-Sedja, qatt ma kellna diffikultajiet bix-xogħolijiet li wettqu f'dan il-Parlament Network Publications Ltd., irrispettivament minn min qabbadhom u ma qabbadhomx.

Ix-xogħol li ħareġ kien jingħata lilna, narawh, fejn kien hemm bżonn nirranġaw, irranġajna, fejn hemm bżonn inbiddlu, biddilna, u, jekk kellna xi kliem li xtaqna nibdlu, biddluh.

Dan dejjem bi qbil bejn iż-żewġ naħat, u mxejna.

Jien naħseb li m'għandniex għalfejn inkabbru din l-istorja kollha.

Jekk min-naħa tal-Gvern ġew proposti l-ismijiet ta' Godfrey Pirotta u Ray Mangion, bir-rispett kollu, jersqu quddiemhom, jutilizzaw is-servizzi tagħhom, u jekk iridu jibqgħu jużaw is-servizzi tal-Profs Henry Frendo, jużawhom ukoll, mhux problema.

MR SPEAKER: Taqblu li għandi nikteb lil Network Publications Ltd?

Biex nirrispondi l-ittra … (Interruzzjonijiet)

DAVID AGIUS: Finalment, jikteb min jikteb, irid jerġa' jiġi għandna.

MR SPEAKER: Jien nixtieq li intom tiddeċiedu.

Se nikteb lil Network Publications Ltd b'risposta għal din l-ittra tal-14 ta' Frar 2014, fejn ngħidilhom li l-pożizzjoni hija din li għadna kemm iddiskutejna.

Imbagħad, jiddeċiedu huma.

Jekk jieħdu pożizzjoni li għandhom imorru għal Henry Frendo, nerġa' niġi hawnhekk, filwaqt li kemm-il darba tkun għall-oħrajn, nerġa' niġi hawnhekk ukoll.

Imbagħad, niddeċiedu.

Xtaqt nsemmi nsemmi suġġett jaħraq ftit għall-eks-Membri Parlamentari – imma nixtieq niddiskutiha – fuq l-użu tal-titolu 'Onorevoli' mill-eks-Membri Parlamentari.

Kienet saret talba għall-opinjoni tal-Kumitat dwar ix-Xogħol mill-Uffiċċju tal-Kabinett dwar din il-materja.

Dan wara li saret talba f'dan is-sens mill-Assoċjazzjoni tal-eks-Membri Parlamentari lill-Prim Ministru.

Għandna d-dokument hawnhekk.

L-ittra, li kienet intbagħtet fl-4 ta' Novembru mill-Uffiċċju tal-Prim Ministru lill-Iskrivan tal-Kamra, kienet tgħid hekk:

"Fuq struzzjonijiet mingħand is-Segretarju tal-Kabinett, qed irressaq għall-attenzjoni tiegħek it-talba dwar l-onorifiċenza lill-Membri Parlamentari li saret f'ittra ta' nhar l-24 ta' Lulju 2013 lill-Onor.

Prim Ministru mill-Assoċjazzjoni tal-eks- Membri Parlamentari Maltin.

F'din l-ittra, l-Assoċjazzjoni qed tisħaq li għal kull Membru Parlamentari li jtemm il-karriera tiegħu mill-Parlament għandu jibqa' rikonoxxut għall-ħidma tiegħu lejn il-pajjiż, u għaldaqstant jibqa' jżomm it-titlu tal-onorifiċenza.

Hija x-xewqa tal-Gvern li din it-talba titressaq għall-konsiderazzjoni u veduti tal-Kumitat Permanenti tal-Kamra dwar ix-Xogħol tal-Kamra (House Business).

F'dan ir-rigward, jien ġejt awtorizzata li ngħaddilek kopja ta' Memorandum ..."

Tawna l-Memo tal-Kabinett.

Imbagħad, hemm id-dokumentazzjoni kollha.

Xi ħadd staqsa x'inhija l-pożizzjoni.

Għandek lista pajjiż pajjiż.

Hemm fejn huma hekk rikonoxxuti, u hemm fejn mhumiex.

DAVID AGIUS: Mr Speaker, qed nifhem sew li d-deċiżjoni ttieħdet mill-Kabinett, jew għadha ma ttieħdetx?

Il-Kabinett għadda l-materjal lilna biex nikkonsidrawh aħna.

Qed ngħid sew?

Id-deċiżjoni hija f'idejna.

Aħna rridu niddeċiedu.

Ovvjament, mhux qed ngħidilkom biex tiddeċiedu issa.

Aħna rridu nagħtu opinjoni biex naslu jekk għandniex nimxu għal din il-linja li l-onorifiċenza tibqa' hemmhekk.

Dik hija l-istorja.

L-Onor.

DEBORAH SCHEMBRI: Id-dokumentazzjoni li bagħatulna dwar il-pożizzjoni ta' pajjiżi barranin hija meħuda mill-Wikipedia, li ma tantx hija eżattament l-iktar source li wieħed normalment ...

MR SPEAKER: Ovvjament, jekk hemm materjal ieħor narawh.

DEBORAH SCHEMBRI: Pereżempju, l-Italja kienu tħaddtu fuqha ftit tas-snin ilu, però wieħed irid joqgħod attent dwar minn fejn ġejja l-onorifiċenza.

Pereżempju, hawn Malta ġejja minn proklama, imma l-Italja ma kenitx ġejja minn proklama.

Naħseb li tagħmel ukoll distinzjoni minn fejn tinbeda li inti jkollok it-titolu ta' 'Onorevoli'.

Hemm il-Kanada u l-Awstralja li l-membri tal-parlament jibqgħu jissejħu 'Onorevoli' anke meta jispiċċaw.

Litteralment hija skont x'jiddeċiedi il-pajjiż lil min jagħti unur u ta' xiex.

Hemm min jgħid ala Amerikana, li jgħidlek li t-titolu qisu qed jagħtik xi ħaġa iktar minn ċittadin normali, and they look down upon it.

Ma naħsibx li hija l-prassi f'pajjiżi tal-Commonwealth.

Jiena naħseb li ma jagħmel ħsara lil ħadd li min ikun serva fil-Parlament, li hija l-ogħla istituzzjoni tal-pajjiż, jibqa' jġorr it-titolu.

Fl-istess ħin, tagħti ċerta importanza lil kull min serva lill-pajjiż.

Il-'President Emeritu' huwa l-unika persuna li tista' ġġorr it-titolu b'liġi, u mhux sempliċement bi prassi.

Il-Prim Imħallef bi prassi.

Hemm differenza wkoll bejniethom.

Litteralment, din hija issue ta' aħna x'naħsbu li għandha tkun.

Fil-fehma umli tiegħi, ma nara xejn ħażin, u naħseb li hija xi ħaġa sabiħa li min ikun serva lill-pajjiż jibqa' jiġi onorifikat bit-titolu.

MR SPEAKER: Naħseb li fuq din il-ħaġa għandna nagħmlu forma ta' rapport, studju bejnietna u naraw daqsxejn kif se naħdmu, biex imbagħad naslu għal konklużjoni.

Din tal-Prim Imħallef u tal-President kollha bdew meta qatt ma kien hemm xejn.

Minn naħa tiegħi, jista' ma jsir xejn minn dan.

L-Onor.

MARIO DE MARCO: Aħna l-forum żbaljat biex niddeċiedu din il-ħaġa.

Hemm min jgħidlek li għandna interess vestit.

Kważi kważi nħossni skomdu li nkunu aħna li niddiskutu din.

Naħseb li din kważi kważi għandha tkun deċiżjoni tal-Eżekuttiv iktar milli deċiżjoni tagħna bħala parlamentari.

MR SPEAKER: Onor. de Marco, l-Eżekuttiv mhux qed jgħid biex aħna nieħdu deċiżjoni għalihom, imma li nagħtu opinjoni, imbagħad jiddeċiedi hu.

Huwa l-Eżekuttiv li se jiddeċiedi.

Aħna għandna l-kompitu li naslu f'xi forma ta' opinjoni li l-Eżekuttiv jgħid: Isma', il-House Business Committee qed jgħid li 'Iva, għandhom jibqgħu rikonoxxuti u msejħa Onorevoli minkejja li ma baqgħux fil-Parlament'.

Sempliċi.

Imbagħad jara hu.

L-Eżekuttiv finalment jista' jgħid: Isma', grazzi tal-opinjoni tagħkom, imma ma naqbilx, jew naqbel.

Inħalluha għalissa, forsi wieħed jilħaq jara.

Kif qalet l-Onor.

Deborah Schembri hemm pajjiżi oħra li jirrikonoxxuha, u l-lista mhijiex eżawrita.

Naċċertak, Onor. Deborah Schembri, li l-pożizzjoni tal-pajjiżi Ewropej diġà għamilniha.

L-Onor.

CARMELO ABELA: Mr Speaker, jekk in-naħa tal-Oppożizzjoni forsi tixtieq iktar żmien jew le ...

MR SPEAKER: Jekk nistgħu, neħilsuha issa.

MARIO DE MARCO: Fir-rigward ta' dak li kitbet is-Sa Marie-Lourdes Grech dwar x'inhija l-prassi fil-kontinent, x'inhija forsi l-prassi fil-Commonwealth, eċċ, fir-realtà għandek rapport żgħir.

Ħalli jkollna informazzjoni dwar xi jsir u ma sarx.

Niktbulha immedjatament.

L-Onor.

DEBORAH SCHEMBRI: Bir-rispett kollu, jien qrajtu dak il-Memorandum li kitbet.

DEBORAH SCHEMBRI: Iva, imma meta f'xi ħaġa uffiċjali tikkwota verbatim mill-Wikipedia, ma nafx.

(Interruzzjonijiet) Iva, ikkwotat, għaliex jien rajt il-Wikipedia kollu u hemm is-sentenza eżatta!

MR SPEAKER: Onor. Deborah Schembri, għandkom fiduċja fis-Sedja li tfittex daqsxejn hi u tara?

DEBORAH SCHEMBRI: Fis-Sedja għandi kemm trid, imma ma jidhirlix li bil-mod kif il-persuna kitbet, ittrattatu b'mod dinjituż das-suġġett!

MR SPEAKER: L-Onor.

DAVID AGIUS: Naħseb li, kif qal l-Onor. de Marco, hawnhekk se nkunu qed nitkellmu fuqna għada pitgħada.

Jekk ikun xi ħadd indipendenti minn dan il-House Business Committee,naħseb li jkun aħjar.

M'għandna l-ebda diffikultà min-naħa tagħna li tkun inti li tgħidilna li tkun għamilt riċerka, u hawn dawn il-fatti.

Naħseb li nħossni daqsxejn iktar komdu.

Għall-informazzjoni tiegħek, l-iSpeaker Emeritu … (Interruzzjonijiet) Onor. de Marco, tal-imħallef, għax qed naraha issa, il-liġi titkellem biss li dan ikun Onorevoli meta jkun in office.

Qiegħda b'liġi.

Il-ġudikatura bejniethom għamlu internal policy jew regolamentazzjoni interna, li mhijiex liġi, fejn huma taw lilhom infushom li meta tispiċċa minn imħallef tibqa' tiġi indirizzat bħala Sur Imħallef, imma mhux Onorevoli.

Huma ddeċidew bejniethom, però din ma nidħolx fiha jien.

Fuq tal-imħallfin qed ngħid.

Tħallu f'idejja?

Irrid nimxi ftit iktar u nitkellem fuq l-ingaġġ ta' Research Analyst.

Importanti li nagħmlu dan il-punt.

Għall-aħħar sejħa ta' ingaġġ ta' Research Analyst ma applika ħadd.

Hemm dawk li għaddew, imma xorta ma aċċettawx l-impjieg.

Dik kienet il-pożizzjoni.

Is-salarju meta applikaw kienu jafuh.

Għaldaqstant erġajna ġibna l-permess biex din id-darba jerġgħu jinfetħu l-applikazzjonijiet għal persuni minn barra s-Servizz Pubbliku.

Din is-sejħa issa ġiet ippubblikata u tagħlaq fis-27 ta' Ġunju.

Għaldaqstant, jekk se nimxu bħalma għamilna fl-aħħar sejħa, inkunu rridu niddeċiedu min se jkunu l-Membri Parlamentari biex ikunu fuq il-Bord tal-Għażla.

Dik hija l-proċedura, għalhekk qed inqajjimha.

Dejjem jekk irridu nkomplu b'din il-proċedura, u nifhem li għandna nkomplu b'din il-proċedura.

Huwa importanti li tittieħed deċiżjoni peress li jkun hemm il-membri tal-Parlament f'dan il-Bord, għax irridu niktbu lill-Kummissjoni dwar is-Servizz Pubbliku għad-dispensa skont l-Artiklu li hemm tal-Public Service Commission Management Code.

CARMELO ABELA: Nistgħu nagħtuk risposta issa.

Fl-aħħar bord tal-għażla konna ż-żewġ Whips.

Mhux se niktellem għall-kollega tiegħi.

MR SPEAKER: Daqshekk hu.

Ikun hemm iż-żewġ Whips.

Aħna nafu li, sakemm jinħatar il-Bord tal-Għażla u jasal għall-konklużjoni, jafu jgħaddu x-xhur.

Il-Parlament ma jistax jieqaf u ma jkollniex ix-xogħol jimxi, u allura avviċinajna lill-Ministru għall-Affarijiet Barranin biex naraw jekk jistax isib temporarjament, sakemm isir dan il-proċess kollu, secondment fuq bażi temporanja.

Ix-xogħol ma nistax inħallih wieqaf.

Dan għamilnih biex kemm jista' jkun ikollna mill-ewwel Research Analyst fl-uffiċċju tagħna.

Sfortunatament, ġejna infurmati li dan is-secondment ta' persuna ma setax isir, minħabba li anke min-naħa tagħhom kellhom nuqqas ta' staff f'dan il-livell.

In-nuqqas jidher li qiegħed on all wings.

Bħala soluzzjoni ġie ssuġġerit lilna li ningaġġaw – dejjem qed nitkellmu fuq bażi temporanja sakemm issir l-għażla mill-Bord – studenti universitarji li jkunu waslu biex jiggradwaw jew li jkunu għadhom kif iggradwaw.

Għal dan il-għan ġejna referuti lis-servizzi tal-MEDAC, li hija d-Diplomatic Institute tal-Mediterran.

Il-proposta ġiet milqugħa.

Tlabna l-permess tal-Ministru għall-Finanzi biex inkunu nistgħu nimpjegaw għall-inqas żewġ persuni li ggradwaw, jew li għadhom qed jistudjaw biex ikunu jistgħu jidħlu temporanjament, sakemm jidħlu dawn fuq bażi permanenti.

MR SPEAKER: Fuq id-diplomazija, li huwa suġġett relatat mal-iskop ta' Research Analyst.

DAVID AGIUS: Però, nassumi li min se jintagħżel irid jiġi quddiem tnejn min-nies bħalna li narawh.

Qed nitkellmu fuq bażi ta' xahar, xahrejn, tliet xhur.

DAVID AGIUS: Nistgħu niltaqgħu magħhom u nkellmuhom?

MR SPEAKER: Ċertament.

Kif ikollna l-istudenti, u jalla jkollna!

DAVID AGIUS: Biex il-proċess jibqa' miexi, u mhux terġa' tiġi għandna hawnhekk, jekk hemm sitta u se nagħżlu tnejn minnhom ...

MR SPEAKER: Jekk jagħtuna tnejn, tarawhom u tkellmuhom.

DAVID AGIUS: Narawhom, inkellmuhom u nagħtukom il-go ahead.

Ikollok l-approvazzjoni tal-House Business Committee.

MR SPEAKER: Tajjeb.

Hemm xi ħaġa oħra?

Xtaqtek forsi tagħtina progress dwar petizzonijiet online.

Il-Parlament Malti qed jikkonsidrahom, qed jagħmel studju jew xi ħaġa dwar dan?

MR SPEAKER: Din qamet wara li kien hemm l-Aġġornament tal-Onor.

Robert Cutajar, li ħadt pjaċir nisimgħu għaliex huma kollha punti progressivi biex ikollna Parlament aħjar.

Aħna diġà bdejna naraw fuq kif nistgħu naħdmu fuqha din.

Jekk tagħtuni ċans, għax hemm ħafna affarijiet għaddejjin, forsi sal-laqgħa li jmiss ikolli xi materjal dwar dan ukoll li nkun nista' nagħtikom.

DAVID AGIUS: Jiġifieri, qed isir xogħol fuqha ...

Grazzi ħafna.

Mela, nistgħu nieqfu hawn.

Il-Kumitat huwa aġġornat għal data li tiġi deċiża aktar tard.

Grazzi.

Fis7.46 p.m., ilKumitat aġġornat għal data li kellha tiġi kkomunikata aktar tard.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IXXOGĦOL TALKAMRA

LAQGĦA NRU.

It-Tnejn, 9 ta' Ġunju 2014

IlKumitat Permanenti dwar ixXogħol talKamra ltaqa' filPalazz, ilBelt Valletta, fis

Anġlu Farrugia, ippresjeda.

PREŻENTI

Il-Ministru għall-Intern u s-Sigurtà Nazzjonali l-Onor.

IlMinuti tallaqgħa numru 18 li saret fid9 ta' Mejju 2014 kienu kkonfermati.

XOGĦOL TALKAMRA

L-Onor.

Carmelo Abela informa lill-Kumitat li l-ħsieb tal-Gvern kien li:

It-Tlieta, 10 ta' Ġunju 2014, isiru żewġ seduti li fihom jitressqu għad-diskussjoni u l-approvazzjoni tal-Kamra l-Estimi tad-Dħul u Nfiq tal-Korporazzjoni Enemalta għas-sena 2014.

Jekk mat-tmiem tad-diskussjoni fuq dawk l-estimi, fis-seduta ta' filgħaxija, tintalab votazzjoni, din kellha tittieħed f'dik is-seduta u wara jittieħdu l-votazzjonijiet l-oħra li kienu ġew differiti f'seduti preċedenti, ċjoè l-votazzjonijiet fuq l-Estimi tad-Dħul u Nfiq tal-Awtorità tad-Djar għas-sena 2014, l-Estimi tad-Dħul u Nfiq tal-Korporazzjoni għax-Xogħol u Taħriġ għas-sena 2014, l-Estimi tad-Dħul u Nfiq tal-Awtorità għall-Ambjent u l-Ippjanar għas-sena 2014 u l-Estimi tad-Dħul u Nfiq tal-Awtorità dwar is-Saħħa u s-Sigurtà fuq il-Post tax-Xogħol għas-sena 2014.

L-Erbgħa, 11 ta' Ġunju 2014, tibda d-diskussjoni dwar it-Tieni Qari tal-Abbozz ta' Liġi li jemenda Diversi Liġijiet li jirrigwardaw Materji Kriminali (Emenda Nru 2) – Abbozz Nru 53 – u wara tibda d-diskussjoni dwar it-Tieni Qari tal-Abbozz ta' Liġi li jemenda l-Att dwar l-Interpretazzjoni, Abbozz Nru 52.

It-Tnejn, 16 ta' Ġunju 2014, jitressqu għad-diskussjoni u l-approvazzjoni tal-Kamra l-Estimi tad-Dħul u Nfiq tal-Awotorità Maltija għat-Turiżmu għas-sena 2014.

Jekk fi tmiem id-diskussjoni tintalab votazzjoni, din kellha tittieħed f'seduta oħra skont kif jiġi miftiehem aktar tard.

It-Tlieta, 17 ta' Ġunju 2014, jitressqu għad-diskussjoni u l-approvazzjoni tal-Kamra l-Estimi tad-Dħul u Nfiq tal-Korporazzjoni għas-Servizzi tal-Ilma għas-sena 2014.

L-Erbgħa, 18 ta' Ġunju 2014, issir diskussjoni ġenerali fil-Kamra dwar il-ħarsien tal-wirt storiku nazzjonali, fid-dawl tal-mozzjoni numru 124 imressqa mill-Onor.

Ryan Callus dwar il-ħarsien tat-tempji Ta' Ħaġrat u fid-dawl ukoll tad-deċiżjoni tal-Kabinett li ssir esproprjazzjoni tal-art in kwestjoni.

It-Tnejn, 23 ta' Ġunju 2014, jitressqu għad-diskussjoni u l-approvazzjoni tal-Kamra l-Estimi tad-Dħul u Nfiq ta' Heritage Malta u Sovrintendenza tal-Patrimonju Kulturali għas-sena 2014.

Jekk fi tmiem id-diskussjoni tintalab votazzjoni, din kellha tittieħed f'dik is-seduta u wara jittieħdu l-votazzjonijiet l-oħra li kienu ġew differiti f'seduti preċedenti, ċjoè l-votazzjonijiet fuq l-Estimi tad-Dħul u Nfiq tal-Awtorità Maltija għat-Turiżmu għas-sena 2014 u l-Estimi tad-Dħul u Nfiq tal-Korporazzjoni għas-Servizzi tal-Ilma għas-sena 2014, pero' dan l-arranġament dwar il-votazzjonijiet kien għad kellu jiġi konfermat.

It-Tlieta, 24 ta' Ġunju 2014, tibda d-diskussjoni dwar it-Tieni Qari tal-Abbozz ta' Liġi dwar ir-Responsabbiltà Fiskali, Abbozz Nru 49.

Qabel ma l-Parlament jaġġorna għall-vaganzi tas-sajf, il-Kamra tkun approvat l-Abbozz ta' Liġi dwar Diversi Liġijiet fil-qasam tas-Sħubija fi Trade Union ta' Forzi Dixxiplinati – Abbozz Nru 55 – l-Abbozz ta' Liġi dwar il-Blata Kontinentali – Abbozz Nru 50 – l-Abbozz ta' Liġi li jemenda l-Att dwar l-Ibħra Territorjali u ż-Żona Kontigwa – Abbozz Nru 51 - flimkien ma' abbozzi oħra ta' liġi li jipproponu emendi għall-Kodiċi Ċivili u emendi konnessi mal-qasam tal-familja u s-solidarjetà soċjali, liema abbozzi għadhom mhumiex ippubblikati.

Wara diskussjoni fil-Kumitat, l-Onor.

Mario de Marco qablu li jikkomunikaw bejniethom dwar liema forma għandha tieħu d-diskussjoni dwar il-ħarsien tal-wirt storiku.

Fuq punt imqajjem mill-Onor.

Mario de Marco dwar il-Mozzjonijiet privati li jipproponu emendi għall-Kostituzzjoni, ċjoè Mozzjoni Nru 125 – ippreżentata mill-Onor.

Mario de Marco stess – u Mozzjoni Nru 134 – ippreżentata mill-Onor.

Carmelo Abela informa lill-Kumitat li l-ħsieb tal-Gvern huwa li l-Kostituzzjoni idealment tkun emendata b'mod komprensiv, anke fid-dawl tad-diskussjonijiet li għaddejjin fi ħdan il-Konvenzjoni dwar il-Kostituzzjoni.

L-Onor.

Mario de Marco esprima nuqqas ta' qbil ma' din il-pożizzjoni tal-Gvern u appella biex ladarba s'issa mhuwiex magħruf f'liema stadju waslet il-Konvenzjoni msemmija, l-emendi proposti fil-Mozzjonijiet tal-Oppożizzjoni msemmija jitmexxew 'il quddiem u li sal-laqgħa li jmiss tal-Kumitat Permanenti dwar ix-Xogħol tal-Kamra tiġi indikata data għad-diskussjoni ta' dawn il-Mozzjonijiet.

L-Onor.

Carmelo Abela informa lill-Kumitat li kien qed jieħu nota tar-rimarki li saru u li kien se jirreferi lura lill-grupp parlamentari tal-Gvern sabiex fil-laqgħa li jmiss ikun jista' jagħti r-reazzjoni tal-Gvern għall-punti mqajma.

L-Onor.

David Agius fakkar lill-Kumitat li apparti l-mozzjonijiet li rrefera għalihom l-Onor de Marco, hemm ukoll il-Mozzjoni Nru 136 imressqa mill-Onor.

Claudio Grech dwar l-għażla li għandhom jingħataw il-pazjenti li jieħdu l-kura tas-saħħa li huma intitolati għaliha skont ir-regolamenti dwar kura tas-saħħa transkonfinali minn fornituri privati lokali.

B'referenza għal Mozzjoni Nru 136, l-Onor.

Carmelo Abela informa lill-Kumitat li filwaqt li fis-sustanza tagħha din il-Mozzjoni kienet inkluża fil-programm elettorali tal-Gvern, kien qed jistenna feedback min-naħa tal-Ministeru kkonċernat.

Fuq punt imqajjem mill-Onor.

David Agius l-iSpeaker informa lill-Kumitat li l-Abbozz ta' Liġi dwar l-iStandards fil-Ħajja Pubblika kienu qed isiru l-preparamenti biex jiġi ppubblikat.

L-Onor.

Carmelo Abela li l-Gvern ma kellux problema li hekk kif issir it-traduzzjoni, dan l-Abbozz jiġi pubblikat biex imbagħad ikun jista' jibda jiġi diskuss.

AFFARIJIET OĦRA

B'referenza għall-bini tal-Parlament il-ġdid:-

L-iSpeaker informa lill-Kumitat li kien laħaq ftehim mal-Whips sabiex sal-bidu ta' Lulju delegazzjoni parlamentari miż-żewġ naħat tal-Kamra tiltaqa' mal-Grand Harbour Regeneration Committee (GHRC) u żżur il-bini tal-Parlament il-ġdid ħalli jiġi assigurat li sa Settembru jkunu lesti dawk il-partijiet tal-binja li huma essenzjali sabiex il-Parlament ikun jista' jiffunzjona tajjeb meta jerġa' jiltaqa' wara l-vaganzi tas-sajf, u sabiex jinstabu soluzzjonijiet għal diversi kwestjonijiet li kienu għadhom pendenti, bħall-parkeġġ tal-membri parlamentari.

Il-Kumitat qabel mal-proposta tal-iSpeaker li jibqa' jintuża s-servizz tal-Armata għall-aspett tas-sigurtà.

Il-Kumitat qabel li l-iSpeaker għandu jesplora l-possibilità li l-Bank of Valletta jisponsorja x-xiri ta' moveable shelving għal skopijiet ta' arkivjar tad-dokumenti parlamentari fil-binja l-ġdida.

L-iSpeaker irrefera għar-Rapport tal-Kummissjoni dwar Awtonomija Amministrattiva għall-Parlament Malti li tpoġġa fuq il-Mejda tal-Kamra mis-Sedja fil-21 ta' Mejju 2014 u l-Abbozz ta' Liġi dwar is-Servizz Parlamentari u talab lill-Membri biex jekk huwa possibbli, l-Kumitat jibda jiddiskutih mil-laqgħa li jmiss.

L-Onor.

Carmelo Abela osserva li n-naħa tal-Gvern kienet tinħtieġ aktar żmien sabiex tkun tista' tagħti r-reazzjonijiet tagħha.

L-iSpeaker fakkar fittalba li kienet saret minn Network Publications f'ittra tas-17 ta' Frar, 2014, sabiex jiġi deċiż min kien ser ikun lespert li kellu jiġi kkonsultat dwar il-kontenut talesibizzjoni dwar ilParlament Malti.

Wara li saret diskussjoni dwar din il-materja, liSpeaker informa lillKumitat illi fid-dawl tal-fatt li baqa' ma ntlaħaqx qbil bejn iż-żewġ naħat, kien se jikteb lura lil Network Publications u jinformahom li l-pożizzjoni tal-Gvern hija li għandhom ikunu kkonsultati lProf.

Godfrey Pirotta u lProf.

Ray Mangion filwaqt li l-pożizzjoni tal-Oppożizzjoni hija li għandu jkun ikkonsultat ilProf.

L-iSpeaker informa lill-Kumitat li l-Assoċjazzjoni tal-eks membri parlamentari kienet ressqet talba lill-Uffiċċju tal-Prim Ministru sabiex it-titlu "Onorevoli" jibqa' jintuża mill-eks membri parlamentari, u qara ittra mibgħuta mill-Uffiċċju tal-Prim Ministru lill-Iskrivan tal-Kamra fl-4 ta' Novembru 2013, fejn ġiet espressa x-xewqa tal-Gvern li din it-talba titressaq għall-konsiderazzjoni u l-veduti tal-Kumitat Permanenti dwar ix-Xogħol tal-Kamra.

Il-Kumitat qabel mal-proposta tal-iSpeaker li s-Sedja tirriċerka l-prattika f'pajjiżi oħra, inkluż pajjiżi tal-Commonwealth.

L-iSpeaker informa lill-Kumitat li fid-dawl tal-fatt li wara l-aħħar sejħa biex jimtlew postijiet vakanti mal-Parlament fil-kariga ta' Research Analysts, ħadd mill-erba' kandidati li kienu għaddew mill-eżami m'aċċetta l-impieg, kienet ħarġet sejħa oħra li din id-darba kienet miftuħa għal persuni minn barra s-servizz pubbliku, liema sejħa tagħlaq fis-27 ta' Ġunju 2014.

Il-Kumitat iddeċieda li jżomm il-proċedura segwita s'issa li l-Whips ikunu membri fil-bord tal-għażla tal-kandidati.

F'dan il-kontest, l-iSpeaker informa lill-Kumitat li sabiex ix-xogħol jibqa' għaddej sakemm jiġi konkluż dan il-proċess, kien intlaħaq arranġament mal-Akkademja Mediterranja għall-Istudji Diplomatiċi (MEDAC) fi ħdan l-Università ta' Malta sabiex jiġu identifikati u ngaġġati fuq bażi temporanja gradwati jew studenti li waslu biex jiggradwaw li jkunu interessati fil-kariga ta' Research Analyst mal-Parlament.

Il-Kumitat qabel ma' dan l-arranġament u ddeċieda li ż-żewġ Whips għandhom jingħataw l-opportunità li jintervistaw lil dawn il-kandidati.

Għall-punt imqajjem mill-Onor.

David Agius dwar petizzjonijiet online, li dwarhom kienet saret diskussjoni f'laqgħa preċedenti, l-iSpeaker informa lill-Kumitat li kien għaddej xogħol ta' riċerka dwar sistemi li jistgħu jiġu adottati f'dan ir-rigward.

Fis7.46 p.m. ilKumitat aġġorna għal data li kellha tiġi kkomunikata aktar tard.

ANĠLU FARRUGIA


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 20

L-Erbgħa, 18 ta' Ġunju 2014 fis-6:30 pm

L-Onor.

Luciano Busuttil, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 18 ta' Ġunju 2014 fis-6:30 pm fil-Kamra tal-Kumitati fil-Palazz il-Belt b'din l-aġenda:-

Diskussjoni dwar il-Ftehim ta' Akkwist Konġunt għall-Akkwist ta' Kontromiżuri Mediċi skont id-Deċiżjoni 1082/2013/UE għall-fini tad-dispożizzjonijiet tal-Art.

4 (2) tal-Att dwar l-Unjoni Ewropea.

Affarijiet oħra.

Korrispondenza datata t-2 ta' Ġujnu 2014 mill-Parlament Olandiż dwar ir-rwol tal-Parlamenti Nazzjonali fir-rigward ta' ftehim ta' kummerċ ħieles bejn l-Unjoni Ewropea u pajjiżi terzi;

Korrispondenza datata t-3 ta' Ġunju 2014 mill-Parlament Olandiż dwar il-proċedura tal-yellow card f'każ li jiġi indikat ksur tal-prinċipju tas-sussidjarjetà b'referenza partikolari għall-proposta leġislattiva għat-Twaqqif tal-Uffiċċju tal-Prosekutur Pubbliku Ewropew;

Korripondenza datata d-29 ta' April 2014 mill-House of Commons dwar Art.

5 ta' Protokoll 2n tat-Trattat ta' Lisbona fejn il-Kummissjoni obbligata tagħti ġustifikazzjoni li proposta leġislattiva tikkonforma mal-prinċipju tas-sussidjarjetà u proporzjonalità.

10 ta' Ġunju 2014 SKRIVAN TAL-KAMRA

Proceedings, agenda, minutes and transcripts of the parliamentary committees bar


LAQGĦA NRU.

L-Erbgħa, 18 ta' Ġunju 2014

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6:40 p.m.

L-Onor.

PREŻENTI: L-Onor.

Deo Debattista (sostitut tal-Onor.

SKUŻATI: L-Onor.

Ryan Callus kien fuq xogħol parlamentari fil-Kamra.

ASSENTI: Il-Ministru għall-Affarijiet Barranin l-Onor.

L-Iskrivan tal-Kumitat qal it-talba.

Il-Minuti tal-laqgħa Nru 19 li saret fil-21 ta' Mejju, 2014 kienu konfermati.

DISKUSSJONI DWAR IL-FTEHIM TA' AKKWIST KONĠUNT GĦALL-AKKWIST TA' KONTROMIŻURI MEDIĊI SKONT ID-DEĊIŻJONI 1082/2013/UE GĦALL-FINI TAD-DISPOŻIZZJONIJIET TAL-ART.

4 (2) TAL-ATT DWAR L-UNJONI EWROPEA.

Il-Kumitat kellu għall-konsiderazzjoni tiegħu dawn id-dokumenti, li kopja tagħhom kienet diġà tqassmet lill-Membri:-

79 Kopja tal-Ftehim ta' Akkwist Konġunt għall-Akkwist ta' Kontromiżuri Mediċi skont id-Deċiżjoni 1082/2013/UE.

80 Kopja tal-Memo lill-Kabinett magħmul mill-Ministeru għall-Enerġija u s-Saħħa dwar dan l-istess ftehim.

L-Onor.

Chris Fearne, Segretarju Parlamentari għas-Saħħa, għamel preżentazzjoni fil-qosor dwar l-għanijiet u l-effetti ta' dan il-ftehim.

Il-Kumitat qabel unanimament mar-ratifika tal-Ftehim ta' Akkwist Konġunt għall-Akkwist ta' Kontromiżuri Mediċi skont id-Deċiżjoni 1082/2013/UE u li l-President tal-Kumitat jirrapporta dan il-qbil lill-Kamra.

AFFARIJIET OĦRA

Korrispondenza datata t-2 ta' Ġujnu 2014 mill-Parlament Olandiż dwar ir-rwol tal-Parlamenti Nazzjonali fir-rigward ta' Ftehim ta' Kummerċ Ħieles bejn l-Unjoni Ewropea u pajjiżi terzi.

Il-Kumitat innotat li l-Parlament Olandiż kien qiegħed jipproponi li ssir sottomissjoni lill-Kummissarju De Gucht sabiex il-Free Trade Agreements (FTA) bejn l-Unjoni Ewropea u pajjiżi terzi ma jibqgħux jitqiesu bħala kompetenza esklussiva tal-Kummissjoni imma jibdew jitqiesu bħala shared competence biex b'hekk ikunu jridu jiġu ratifikati mill-Parlamenti Nazzjonali u dan minħabba li dan it-tip ta' ftehim jinkludi aspetti bħal, pereżempju, servizzi u trasport, li huma kompetenza tal-Istati Membri.

Il-Kumitat qies ukoll il-veduti tal-Ministeru għall-Ekonomija, Investiment u Intrapriżi Żgħar f'dan ir-rigward.

Il-Kumitat qabel li l-President tal-Kumitat jiffirma din is-sottomissjoni kif diġà kienu għamlu sittax-il President ta' Kumitati dwar l-Affarijiet Ewropej minn erbatgħax-il Stat Membru.

81 Ittra datata t-2 ta' Ġunju 2014 mill-Parlament Olandiż flimkien ma' abbozz ta' ittra indirizzata lill-Kummissarju De Gucht (iffirmata wkoll mill-Onor.

Luciano Busuttil għan-nom tal-Kumitat) dwar il-free trade agreements bejn l-Unjoni Ewropea u pajjiżi terzi.

82 Kopja tal-kummenti tal-Ministeru għall-Ekonomija, Investiment u Intrapriżi Żgħar dwar il-free trade agreements.

Korrispondenza datata t-3 ta' Ġunju 2014 mill-Parlament Olandiż lill-Viċi President tal-Kummissjoni dwar il-proċedura tal-yellow card f'każ li jiġi indikat ksur tal-prinċipju tas-sussidjarjetà fejn saret referenza partikolari għall-proposta leġislattiva għat-Twaqqif tal-Uffiċċju tal-Prosekutur Pubbliku Ewropew.

83 Ittra datata t-3 ta' Ġunju 2014 mill-Parlament Olandiż indirizzata lill-Viċi President tal-Kummissjoni Ewropea dwar it-tħaddim tal-proċedura tal-yellow card fil-kuntest tal-prinċipju tas-sussidjarjetà.

Il-Kumitat innotat l-ittra li l-Parlament Olandiż bagħat lill-Viċi President tal-Kummissjoni dwar (a) il-mod kif f'ċerti każi, minkejja li jkunu ntbagħtu biżżejjed opinjonijiet motivati mill-Parlamenti Nazzjonali biex tiskatta l-yellow card, il-Kummissjoni baqgħat ma' rreveditx il-proposta leġislattiva kif ukoll dwar il-mod diżappuntanti kif il-Kummissjoni kienet irreaġixxiet għall-oġġezzjonijiet u l-kummenti li għamlu l-Parlamenti Nazzjonali bħal fil-każ tat-Twaqqif tal-Uffiċċju tal-Prosekutur Pubbliku Ewropew – li l-Parlament Malti wkoll kien bagħat opinjoni motivata dwarha – u (b) it-talba sabiex l-arranġament politiku li kien intlaħaq fl-2009 jiġi rivedut biex il-proċedura tal-yellow card titħaddem aħjar għas-salvagwardja tal-prinċipju tas-sussidjarjetà.

Il-Kumitat qabel li din l-ittra tinġieb għall-attenzjoni tal-Ministeru għall-Ġustizzja, Kultura u Gvern Lokali.

Korripondenza datata d-29 ta' April 2014 mill-President tal-Kumitat ta' Skrutinju tal-Affarijiet Ewropej tal-House of Commons dwar Art.

5 ta' Protokoll 2 tat-Trattat ta' Lisbona fejn il-Kummissjoni għandha l-obbligu tagħti ġustifikazzjoni li proposta leġislattiva tikkonforma mal-prinċipju tas-sussidjarjetà u proporzjonalità.

84 Ittra datata d-29 ta' April 2014 li l-President tal-Kumitat ta' Skrutinju tal-Affarijiet Ewropej tal-House of Commons bagħat lill-President tal-Kumitat Permanenti dwar l-Affarijiet Barranin u Ewropej dwar it-tħaddim tal-prinċipju tas-sussidjarjetà.

Il-Kumitat ra l-kontenut ta' din l-ittra u qabel li jinforma lill-awtur tagħha li l-Kumitat kien ħa nota tagħha u li jikkonsidraha f'każ li jkun hemm bżonn tittieħed azzjoni f'dan ir-rigward.

Abbozz ta' ittra indirizzata lill-President (il-ġdid) tal-Kummissjoni Ewropea sabiex jitwaqqaf working grupp li jkun jinkludi rappreżentanti mill-Kummissjoni, Parlamenti Nazzjonali u tal-Istituzzjonijiet tal-UE sabiex jara kif jissaħħaħ ir-rwol tal-Parlamenti Nazzjonali fil-funzjonament tal-Unjoni Ewropea.

Il-Kumitat osserva li ma setax ma jaqbilx mat-tisħiħ tar-rwol tal-Parlamenti Nazzjonali fil-mod kif taħdem l-Unjoni Ewropea filwaqt li nnota li dan l-abbozz diġà kien ġie ffirmat minn 23-il kumitat ta' 17-il Stat Membru.

Il-Kumitat qabel li ċ-Chairman jiffirma din l-ittra f'isem il-Kumitat.

85 Abbozz ta' ittra li l-Parlament Olandiż ippropona li tintbagħat lill-President (il-ġdid) tal-Kummissjoni dwar tisħiħ tar-rwol tal-Parlamenti Nazzjonali fil-funzjonament tal-Unjoni Ewropea u li ġie iffirmat mill-Onor.

Luciano Busuttil għan-nom tal-Kumitat.

Sussidjarjetà

Il-Kumitat ikkonsidra t-tliet proposti leġislattivi maħruġa mill-Kummissjoni hawn taħt indikati u ma rriżultax li kien hemm ksur tal-prinċipju tas-sussidjarjetà għall-fini ta' Protokoll 2 tat-Trattat dwar l-Unjoni Ewropea u tat-Trattat dwar il-Funzjonament tal-Unjoni Ewropea:-

Fis-7.00 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru 26

L-Erbgħa, 25 ta' Ġunju, 2014

L-Onor.

Deborah Schembri, President tal-Kumitat dwar l-Affarijiet Soċjali tavża li l-Kumitat se jiltaqa' nhar l-Erbgħa, 25 ta' Ġunju, 2014 fis-7.00 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni fuq ir-Rapport dwar il-Vjolenza Domestika

Affarijiet Oħra

Proceedings, agenda, minutes and transcripts of the parliamentary committees docx